text: Slut for i år
  26 september 2010 kl. 11.10
  Cirkus Dannebrog pakker teltet sammen for i år. Søndag blev årets to sidste forestillinger afviklet i Gram for fulde "huse"  og nu går turen hjem i vinterkvarteret i Mølby ved Sommersted  
  Dannebrog kan se tilbage på et succesfuld sæson, der har ført cirkus gennem 122 danske byer.
  2010-sæsonen har været speciel for familien, idet det er første gang siden gen-fødslen i 1997, at familieoverhovedet Haddy Enoch ikke har stået i spidsen for turen.
  Han døde i november i fjor - og derfor har årets forestilling været dedikeret mindet om den gamle cirkusdirektør. 
  Det var Haddy Enochs brændende ønske, at Cirkus Dannebrog skulle leve videre. Sådan blev det. Sådan bliver det. Årets forestilling er afviklet i hans ånd og er en hyldest til cirkusartisten og cirkusdirektøren
  Haddy Enoch.
  